د افغانی سرې میاشتې له خوا بامیانو ولایت په مرکز کې په ۳۰۰ اړمنو کورنیو د خوراکی او غیر خوراکی توکو مرسته وویشل شوه! نن یکشنبه د روان ۱۴۴۴سپوږمیزکال د رمضان المبارک میاشتې پر ۱۱ مه، چې د ۱۴۰٢ لمریزکال د وری میاشتې له ۱۳ مې نېټې سره سمون لری. دبامیانو ولایت دافغانی سرې میاشتې نماینده ګۍ رئیس مولوی حیات خان"صافی"،دبامیانو ولایت محترم والی عبدالله "سرحدی"،دIHH خیریه بنسټ استازۍ ویصل او دیادی نماینده ګۍ ګډ ټیم له خوا چې څه موده مخکې یی سروی ترسره شوی وه د ترکیې هیواد د IHH خیریه بنسټ له لوری بامیانو ولایت مرکز اړوند دره سادات مختلفو کلیو اوبانډو ۳۰۰ اړمنو کورنیو ته د ۱۲ قلمه خوراکی اوغیرخورکی توکو مرسته درسنیو په شتون کې وویشل شول. د مرستی د وېش په پیل کې والی صاحب محترم خبری وکړلی او نوموړی دافغانی سرې میاشتی ټولنی د پخوانیو مرستو ترڅنګ له نننۍ مرستې څخه مننه وکړه او ډاډ یې ورکړ چې ستاسې مرستې تر شفافې سروې وروسته پر اړمنو کورنیو ویشل کیږی. ددی ترڅنګ دبامیانو دنماینده ګی رئیس دترکی هیواد د IHH له خیریه بنسټ څخه مننه وکړه چې د روژې په دې مبارکه میاشت کې یې له اړمنو خلکو سره د سرې میاشتې له لارې مرسته وکړه او د رسنیو له لارې یې پر نړیوالو خیریه بنسټونو غږ وکړ چې د افغانی سرې میاشتې له لارې د افغانستان له اړمنو خلکو سره خپلې مرستې دوامداره وساتی. همدا راز دIHH خیریه بنسټ استازی ښاغلی ویصل ژمنه وکړه چې موږ به انشاالله دافغانستان داړمنو اوغریبو خلکو سره کومک ته دوام ورکوو. د نن ورځې په مرسته شویو توکو کې هرې کورنۍ ته ۵۰ کیلو اوړه، ٢ لیتره غوړی، یوه کیلو لوبیا ،یوه کیلو بوره ، ۵.پاکټه مکرونی آش، ۲ قطی رُب، ۲ کیلو دال، ۱ پاکټ مالګه، ۱ کیلو وریجی،۱ تخته فرش، یو پاکټ د جامو وینځلو صابون،۲جوړه ښځینه چپلکی، او د ماشومانو مختلفه البسه پکې شاملې وه دبامیانو ولایت دافغانی سرې میاشتې نماینده ګۍ ریاست دنشراتو مدیریت.